Flugumferðarstjórar aflýstu í gær verkfalli sem átti að taka gildi á þriðjudaginn. Arnar Hjálmsson, formaður Félags flugumferðarstjóra, vonast til að félagsmenn samþykki samninginn, en hann segir að samningalotan hafi tekið á. Átján fundir voru haldnir í deilunni. Þeim síðasta lauk í gærmorgun, en hann stóð í 27 klukkustundir.
Bara þreytt, fyrst og fremst og vantar smá rútínu aftur, en þetta var bara törn sem var alveg viðbúið að kæmi og nú er henni bara lokið. Nú bara náum við vopnum okkar á ný.
Nýji kjarasamningurinn gildir til 1. október 2023, en hann var undirritaður í gær af samninganefndum flugumferðarstjóra og Samtaka atvinnulífsins, fyrir hönd Isavia.
Það bara leystust þessi mál sem stóðu út af borðinu fyrir nokkum dögum, sem voru launahækkanir og lengd samnings, samhengi af því tvennu. Við náðum bara að lenda því og þar með gátum við klárað. Og hvernig lýst þínu fólki á, heldurðu að félagsmenn samþykki samninginn? Ég á frekar von á því, ég vona það bara. Það er okkar að kynna hann og sannfæra fólk um að þetta væri niðurstaða sem við gætum sætt okkur við, og ef ekki að þá bara þurfum við að taka hann til baka og byrja upp á nýtt.
Fjallað var um laun flugumferðarstjóra í nokkrum fjölmiðlum meðan á samningalotunni stóð, en þær upplýsingar voru fengnar frá Hagstofunni og úr álagningarskrá. DV greindi meðal annars frá því að meðallaun flugumferðarstjóra væru tæp ein og hálf milljón króna á mánuði. Arnar segir að þessi umfjöllun hafi ekki haft áhrif á viðræðurnar.
Nei það held ég ekki, og þessu umfjöllun sem þú vísar til, sérstaklega í einum fjölmiðli er ekki svaraverð, lágkúruleg og ég ætla ekkert að kommenta meira á hana. Var þetta mikill munur? Ég ætla ekki að fara að svara neinu um laun flugumferðarstjóra almennt og einhverjar úrklippur sem einhverjir fjölmiðlar klippa út úr álagningarskrá.
Flugumferðarstjórar aflýstu í gær, eftir langa samningalotu, verkfalli sem átti að taka gildi á þriðjudaginn. Formaður félags Flugumferðarstjóra segir að viðræðurnar hafi tekið á, en fyrst og fremst hafi verið tekist á um launahækkanir og lengd kjarasamnings. 